|  |  |
| --- | --- |
|  | **BUDAPEST XIV. KERÜLETI JÓKAI MÓR ÁLTALÁNOS ISKOLA**  1145 Budapest, Erzsébet királyné útja 35-37.  Igazgató: Hudu Mariann  Telefon:467-0918,OM azonosítója: 035048  e-mail:igazgato.jokaibp14@gmail.com jokaisuli14.gazdasagi@gmail.com  **www.jokailapja.hu** |

**BEIRATKOZÁS 2018**

**Kedves Szülő!**

**Először is köszönjük, hogy iskolánkat választotta gyermeke számára. Bízunk benne, hogy az elkövetkezendő nyolc év sikeres és boldog időszaka lesz leendő elsőseinknek.**

**Az alábbiakban a beiratkozással és a tanév kezdésével kapcsolatos legfontosabb teendők listáját olvashatják.**

1. Kérjük, hogy **2018. április 12-én vagy 13-án 8.00-tól 19.00 óráig** a következő dokumentumokkal írassa be gyermekét iskolánkba:

* az iskolába lépéshez szükséges **fejlettség elérést tanúsító igazolás**:
* eredeti óvodai szakvélemény a gyermekről - ami itt marad az intézményben,
* tankerületi szakértői bizottság szakértői véleménye,
* sajátos nevelési igényű gyermekek esetében a Szakértői Bizottság szakértői véleménye.
* a gyermek személyazonosítására alkalmas, a gyermek nevére kiállított **személyi azonosító** és **a gyermek nevére kiállított, lakcímét igazoló hatósági igazolvány** (lakcímkártya) **és ezek egy-egy másolata**,
* a gyermek **TAJ** kártyája és annak **másolata**,

1. A **beiratkozáskor kell nyilatkozni**:
   * + **a szülői felügyeleti jogról** (3. sz. nyomtatvány mellékelve, az aláírások szükségesek). Ebben a tekintetben a Polgári Törvénykönyvről szóló 2013. évi V. törvény XVIII. fejezet – a szülői felügyelet gyakorlása – előírásai az irányadók.
     + **életvitelszerű lakcímről (**2. sz. nyomtatvány mellékelve),
     + arról, hogy gyermeke a kötelező iskolai **etika** vagy a felekezetek által tartott szintén kötelező, órarendbe épített **hit- és erkölcstan órán** vesz-e részt (nyomtatvány mellékelve). *Ez a tankönyvrendelés miatt is fontos!*
2. A **gyermek** **tanulói azonosítóját** kérjük elhozni (minden óvodásnak van).
3. Tájékoztatjuk Önöket, hogy
   * + **tankönyveket** gyermekük ingyen kapja meg;
     + az **ebédbefizetés** idejéről, módjáról, a különböző kedvezményekről a beiratkozás után kapnak tájékoztatást.

5. **Diákigazolvány** igényléshez szükséges:

* + - a Kormányhivatalban (volt Okmányiroda) kell minél előbb fényképet készíttetni
    - az ott kapott adatlapot másolatban be kell hozni az iskolába az igényléshez,
    - a diákigazolvány ingyenes és a tanulók az iskolában kapják meg.

6. **Iskolai nyakkendő/sál**

Az iskolai ünnepségeken tanulóink iskolai nyakkendőt/sálat viselnek. A leendő elsősök szülői értekezletén lehetőségük lesz ennek a megrendelésére (1500 Ft), amit a tanévnyitó ünnepségen viselhetnek először a gyerekek.

7. Leendő elsős **szülői értekezlet**: 2018. június 4., hétfő, 17 óra

**Várjuk Önöket sok szeretettel április 12-én vagy 13-án iskolánkban!**

Budapest, 2018. április 07.

Hudu Mariann

intézményvezető